
SPRENDIMAS
DĖL ELEKTROS ORO LINIJŲ PIRKIMO

2018 m. rugpjūčio 30 d. Nr. T3-219
Prienai

Vadovaudamasi Lietuvos Respublikos vietos savivaldos įstatymo 6 straipsnio 28 punktu, 16 straipsnio 4 dalimi, 48 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu ir atsižvelgdama į akcinės bendrovės ,,Energijos skirstymo operatorius“ 2017-06-26 raštą Nr. 18KR-SD-12262 ,,Dėl oro linijų pardavimo sutarties projekto svarstymo“, Prienų rajono savivaldybės taryba nusprendžia:
1. Sutikti pirkti Prienų rajono savivaldybės funkcijoms įgyvendinti akcinei bendrovei ,,Energijos skirstymo operatorius“ nuosavybės teise priklausantį ilgalaikį materialųjį turtą:
1.1. 122 metrų ilgio 0,4 kV elektros oro liniją L-200 iš S-509 tarp atramų Nr. 200/2-200/5, esančią Prienų r. sav., Užuguosčio k., Mokyklos g.;
1.2. 2360 metrų ilgio 0,4 kV elektros oro liniją L-100, L-200, L-300, L-400 iš TR-Š-207, esančią Prienų r. sav., Šilavoto k.;
1.3. 90 metrų ilgio 0,4 kV elektros oro liniją L-100 iš TR-12, esančią Prienuose, Revuonos g.
2. Įpareigoti Prienų rajono savivaldybės administraciją teisės aktų nustatyta tvarka vykdyti 1 punkte nurodyto turto pirkimą už 3,63 Eur.
3. Pritarti pridedamam Elektros oro linijų pirkimo – pardavimo sutarties projektui.
4. Įgalioti Prienų rajono savivaldybės administracijos direktorių pasirašyti sprendimo 3 punkte nurodytą Elektros oro linijų pirkimo – pardavimo sutartį ir kitus su 1 punkte nurodyto turto įsigijimu susijusius dokumentus.
Šis sprendimas per vieną mėnesį nuo jo įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

